stanford-oval/wikipedia huggingface dataset:
גל קלווין

ערך זה עוסק בגלי כבידה באוקיינוס. אם התכוונתם לתבנית גלים מאחורי סירה, ראו .
במכניקת הזורמים, ובפרט בתחומים של מדעים פלנטריים ואוקיינוגרפיה פיזיקלית, גלי קלווין הם גלים לא נפיצים בעלי אורך גל ארוך (של עשרות קילומטרים) הנוצרים כתוצאה מאיזון של הכבידה עם כוח קוריוליס ותנאי שפה. ישנם שני סוגים של גלי קלווין - גלי קלווין חופיים הנוצרים על שפת החוף, וגלי קלווין משווניים המתקדמים ממערב למזרח לאורך קו המשווה.
לגלי קלווין חשיבות במטאורולוגיה ואקלים. גלים קלווין משווניים הם חלק חשוב ביצירת תופעת אל ניניו, וגלים חופיים משפיעים רבות על תופעת הגאות והשפל.
הסבר

בהזנחת כוח קוריוליס, וכאשר גלי המים מתקדמים בתווך חופשי, גלי מים יכולים להתקדם עבור כל כיוון התקדמות של הגל. כוח קוריוליס פועל במאונך לכיוון ההתקדמות של פרודות זורם במים, ולכן עבור גל המתקדם בכיוון  x יפעלו כוחות בכיוון  y. כך שמצב בו המים נעים רק בכיוון התקדמות הגלים אינו אפשרי. קיימים פתרונות בהם הזרימה מתקדמת לא רק במקביל לכיוון הזרימה. גלים אלו נקראים גלי סברדרופ. פתרונות אלו לא יכולים להתקיים כאשר מגבילים את הגל באמצעות חוף ארוך בכיוון מסוים, באופן בו הזרימה לא יכולה להתקדם אל מעבר לקו החוף.
מפתרון של משוואות התנועה, מתברר שדווקא הגבלה באמצעות קו חוף יכולה לאפשר פתרון בו הגלים מתקדמים רק בכיוון המקביל לקו החוף. פתרון כזה לא אפשרי במעמקי הים, שם אין כוח היכול לאפס את כוח קוריוליס. לעומת זאת, בקרבת החוף כוח קוריוליס יכול להתאזן עם הכוח שתנאי השפה מפעיל על המערכת, ומתקבל פתרון הדועך ככל שמתרחקים לעבר לב הים. פתרון כזה הוא גל קלווין חופי.
גל קלווין משווני מתקבל באופן דומה בקרבת קו המשווה, הסימטריה של המערכת מחייבת שלא תהיה זרימה בניצב לקו המשווה. ולכן מתקבלים גלים לאורך קו-המשווה הדועכים ככל שמתרחקים ממנו.
תיאור מתמטי > משוואות התנועה

כדי שלכוח קוריוליס יהיה השפעה על תנועת המערכת, מספר רוסבי ומספר אקמן של המערכת צריכים להיות קטנים. דבר זה מחייב שהאורך האופייני במערכת יהיה גדול, ובפרט מהירות ההתקדמות של הגלים חייבת להיות נמוכה ואורך הגל של הגלים צריך להיות מסדר גודל של מספר קילומטרים, ולכן הזרימה יכולה להיות מטופלת כזרימה במים רדודים. עבור זרימה כזו איברים ריבועיים במשוואות התנועה יכולים להיות מוזנחים, ומשוואות התנועה מקבלות את הצורה הבאה:
משוואת הרצף:
כאשר  H הוא העומק הממוצע, ו- \eta  הוא העומק הרגעי בנקודה.
משוואת התנע בכיוון  x:
כאשר  g הוא הגרוויטציה, ו- f=2\Omega \sin \phi  הוא פרמטר קוריוליס המקומי.
משוואת התנע בכיוון  y:
תיאור מתמטי > גלי קלווין חופיים

נדרוש כעת שקיים חוף המקביל לציר ה- y, כך שאגן הזרימה הוא עבור  x>0. תנאי זה מחייב ש- u=0 עבור  x<0. ובנוסף לא יכול להתקיים זרימה המאונכת לציר הזרימה כלומר  \forall x,y:u_{x}=0. לכן משוואת הזרימה המתקבלות הן:
שתי המשוואות הראשונות מתארות גל לא נפיץ המתקדם בכיוון  \pm y במהירות  c={\sqrt {gH}}. הגלים האלו מקיימים  \eta =\pm {\sqrt {\frac {H}{g}}}\ u_{y}(x,y\mp ct). הצבה של משוואה זו במשוואה השלישית נותנת:
פתרונות בהם האקספוננט חיובי אינם פיזיקליים ולכן נקבל שבחצי הכדור הצפוני שבו  f>0 הפתרון הוא:
בעוד בחצי הכדור הדרומי שבו  f<0 הפתרון הוא:
המשמעות של פתרונות אלו הוא שהגל מקבל אמפליטודה מקסימלית בקרבת החוף. כאשר בחצי הכדור הצפוני הגל מתקדם באופן בו החוף נמצא בצד ימין ביחס לכיוון התקדמות הגל, ואילו בחצי הכדור הדרומי החוף נמצא בצד שמאל ביחס לכיוון התקדמות הגל.
תיאור מתמטי > גלי קלווין משווניים

בקרבת קו המשווה, פרמטר קוריוליס מתקרב לאפס. באזור זה אפשר להגדיר מערכת צירים מקומית כך ש- y מכוון צפונה ו- x מכוון מזרחה. קו המשווה יוגדר כקו בו  y=0. פרמטר רוסבי מוגדר כנגזרת החלקית של פרמטר קוריוליס לפי  y, כלומר מתקיים:  \beta ={\frac {\partial f}{\partial y}}={\frac {2\Omega }{a}}=2.28\cdot 10^{-11}{\frac {1}{m\ s}}. בקרבת קו המשווה מתקיים  f=\beta y. נציב זאת במשוואות הזרימה:
במצב זה, הסימטריה ביחס לקו המשווה מובילה לכך שאין זרימה מעבר לקו המשווה כלומר  u_{y}=0. באופן דומה לגלים חופיים נקבל גל לא נפיץ המתקדם בכיוון  \pm x במהירות  c={\sqrt {gH}}. הגלים האלו מקיימים  \eta =\pm {\sqrt {\frac {H}{g}}}\ u_{x}(x\mp ct,y). הצבה של משוואה זו במשוואה השלישית נותנת:
הפתרון החיובי איננו פיזיקלי ולכן הפתרון הפיזיקלי היחיד הוא:
פתרון זה מתאר גל המתקדם מזרחה, בעל אמפליטודה מקסימלית בקו המשווה, הדועך באופן גאוסיאני ככל שמתרחקים מקו המשווה בעל רוחב של  R_{eq}={\sqrt {\frac {c}{\beta }}}.
בפועל, גלים משווניים בדרך כלל לא מופיעים כשינוי בגובה פני המים, אלא כשינוי בעובי שכבת התרמוקלינה. במצב זה את קבוע הכבידה יש להחליף  g'=g\Delta \rho /\rho  כאשר  \Delta \rho  הוא השינוי בצפיפות בין המים בשכבת התרמוקלינה למים מתחתיה.  H\approx 200m הוא העובי הממוצע של התרמוקלינה, ו- \Delta \rho /\rho =0.002. הצבה של גדלים אלה נותנת  c=2m/s ו- R_{eq}\approx 300km.
הופעה בטבע

גלי קלווין מופיעים בטבע כאשר גל הנוצר כתוצאה מגאות ושפל או כתוצאה מרוחות מתקדם מאגן גדול אל עבר אגן קטן יותר, בו הגל מתקדם כגל קלווין. דוגמה ידועה היא גלי גאות ושפל המתקדמים בצפון האוקיינוס האטלנטי ונכנסים אל עבר התעלה האנגלית, גלים אלה מתקדמים בתעלה האנגלית כגלי קלווין, ולכן הם נשענים יותר על הצד שמימין, במקרה הזה מדובר בחוף הצרפתי של התעלה. כתוצאה מכך, גלי הגאות בצד הצרפתי של התעלה הם בגובה ממוצע של 5–6 מטרים בעוד בצד האנגלי גלי הגאות הם בגובה של 2–3 מטרים. תופעה דומה מופיעה הים האדריאטי כתוצאה מגלי-גאות בים התיכון.
דוגמה נוספת היא סערות בפינה הצפון מזרחית של האיים הבריטיים היוצרים גלים באזור זה. גלים אלו מתקדמים דרומה לאורך החוף הבריטי, מזרחה לאורך החוף הצפוני של בלגיה והולנד, ופונים צפונה לאורך החוף המערבי של גרמניה ודנמרק. גלים אלה מגיעים בסופו של התהליך לחוף המערבי של נורווגיה, לאחר מסע של כ-30 שעות.
דווייט גריזוולד

דווייט גריזוולד (באנגלית: Dwight Palmer Griswold‏; 27 בנובמבר 1893 –  12 באפריל 1954) היה מושל נברסקה וחבר הסנאט של ארצות הברית מטעם מדינת נברסקה.
ביוגרפיה

דווייט גריזוולד נולד בעיירה הריסון שבנברסקה. בשנת 1914 הוא סיים את האוניברסיטה המקומית. הוא התגייס לצבא ארצות הברית ושירת קצין תותחנים במלחמת העולם הראשונה.
לאחר סיום הקרבות הוא חזר לנברסקה והיה מו"ל ועורך עיתון מקומי בשנים 1922–1940. בשנת 1920 הוא נבחר לקונגרס של נברסקה. בשנים 1932, 1934 ו-1936 דווייט גריזוולד השתתף במערכת הבחירות למושל אך ללא הצלחה. הוא נבחר לתפקיד בשנת 1940 וכיהן שלוש כהונות עד לשנת 1946.
בשנת 1947 הוא הגיע לאירופה כחמשל של משלחת אמריקאית והיה ראש המשלחת ביוון בשנים 1947-1948.
בשנת 1952 דווייט גריזוולד נבחר לסנאט של ארצות הברית ושירת עד מותו בשנת 1954.
דומבג'האז

| --- | --- |
סמל דומבג'האזסמל דומבג'האז
 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת מזקובאצ'האזה
 שטח:  5,794 הקטאר
 אוכלוסייה:  ‏
  ‑ בכפר:  1,567 (1 בינואר 2024)
 קואורדינטות:  46°20′19″N 21°07′52″E﻿ / ﻿46.338611111111°N 21.131111111111°E﻿ / 46.338611111111; 21.131111111111 
 אזור זמן:  UTC +1
 http://www.dombegyhaz.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דומבג'האז(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דומבג'האז  he tabBackground:;tabBorder:#aaa;defaultTab:0;
 
דומבג'האז (בהונגרית: Dombegyház) הוא כפר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית.
כמו יישובים רבים באירופה גם מספר התושבים בדומבג'האז נמצא בירידה. כך, בשנת 1990 חיו בכפר 2,541 תושבים ובשנת 2023 רק 1,661 תושבים.
האזור מיושב כבר מהמאה ה-16 והוא מוזכר לראשונה בכתבים משנת 1522.
יהודי דומבג'האז

יהודים חיו בדומבג'האז במאה ה-19 ובשנת 1944 נרצחו יהודים מהעיר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 23 | 2,898 |
| 1910 | 46 |  |
| 1920 | 45 |  |
| 1930 | 36 |  |
| 1941 | 24 | 5,313 |
ילידי המקום

אמיל וייל (1897 – 1954) היה רופא יהודי-הונגרי, זוכה פרס קושוט, פרופסור, חבר פרלמנט.
הערות שוליים

↑  נתוני הכפר באתר הלמ"ס ההונגרי
↑  תיעוד יהודי דומבג'האז שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת מזקובאצ'האזה |
| --- | --- | --- |
| יישובים | מזקובאצ'האזה • בטוניה • מדגיישג'האזה • מזהגייש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה |  |
דובוטמין

| --- | --- |

 שם IUPAC
 (RS)-4-(2-{[4-(4-hydroxyphenyl)butan-2-yl]amino}ethyl)benzene-1,2-diol
 נתונים כימיים
 כתיב כימי:  C18H23NO3 
 מסה מולרית:  301.38 g/mol
 נתונים פרמוקוקינטיים
 זמן מחצית חיים:  2 דקות
 בטיחות
 מעמד חוקי:  תרופת מרשם
 מזהים
 קוד ATC:  C01CA07 
 מספר CAS:  34368-04-2
 PubChem:  36811
 ChemSpider:  33786
 
דובוטמין (באנגלית: Dobutamine) תרופה סימפטומימטית שמשמשת לטיפול באי ספיקת לב ושוק קרדיוגני. דובוטמין הוא אגוניסט לרצפטורי β1 של המערכת הסימפטטית. התרופה פותחה בשנות השבעים על ידי ד"ר רונלד טוטל וד"ר ג'ק מילס.
שימוש רפואי

דובוטמין משמשת לטיפול במקרים של אי ספיקת לב חריפה עם פוטנציאל להפיכות, כגון כזו המתרחשת במקרים של ניתוח לב או הלם ספטי או קרדיוגני.
התרופה לא שימושית במקרים של מחלת לב איסכמית, משום שהיא מגבירה את קצב הלב ובכך מגדילה את הביקוש של שריר הלב לחמצן.
התרופה נמצאת בשימוש נפוץ בבתי חולים במבחני מאמץ על מנת לזהות מחלת לב כלילית. הבדיקה נעשית בדרך כלל לאנשים שאינם יכולים לעשות בדיקת אקו לב במאמץ מפאת מחלה או גיל הבדיקה נקראת בדיקת אקו לב + דובוטמין.
התרופה ניתנת בהחמרה אקוטית ובאשפוז בלבד.
תופעות לוואי

תופעות הלוואי נובעות מהפעלת רצפטורי β1 במערכת הסימפטטית. ביניהן יתר לחץ דם, תעוקת לב, אריתמיה וטכיקרדיה, והעלאת הסיכוי להפרעת קצב שנחשבת למסוכנת.
יש להשתמש בזהירות במקרה של פרפור עליות.
גשר לגונת גרסון

| --- | --- |

 מידע כללי
 סוג:  גשר, גשר מעגלי 
 מיקום:  רוצ'ה 
 מדינה:  אורוגוואי 
 הקמה ובנייה
 תקופת הבנייה:  ? – 22 בדצמבר 2015
 תאריך פתיחה רשמי:  22 בדצמבר 2015 
 חומרי בנייה:  פלדה, בטון 
 אדריכל:  רפאל וינולי 
 מידות
 אורך:  202 מ' 
 קואורדינטות:  34°48′09″S 54°34′20″W﻿ / ﻿34.8024°S 54.5721°W﻿ / -34.8024; -54.5721
  (למפת אורוגוואי מוגדלת) מונטווידאו קולוניה דל סקרמנטו סלטו ריברה פונטה דל אסטהברזיל א ר ג נ ט י נ ה גשר לגונת גרסון (למפת אורוגוואי רגילה) מונטווידאו קולוניה דל סקרמנטו סלטו ריברה פונטה דל אסטהברזיל א ר ג נ ט י נ ה גשר לגונת גרסון 
 
גשר לגונת גרסון (בספרדית: Puente de Laguna Garzón) הוא גשר מעגלי על גבי לגונה בחוף האוקיינוס האטלנטי של אורוגוואי, כ-150 קילומטר ממזרח לבירה מונטווידאו. הגשר ידוע בשל צורתו המיוחדת.
בגשר משולב כביש בעל מסלול בודד חד סטרי לכל כיוון. משני צידיו של כל מסלול קיימות מדרכות מגודרות להולכי רגל ולרוכבי אופניים. צורתו העגולה של הגשר מאלצת את נהגי כלי הרכב הנוסעים עליו להאט ובאופן זה לאפשר להולכי הרגל ורוכבי האופניים מעבר בטוח בין המדרכות משני צידי המסלולים. ההאטה גם מאפשרת לנהגים ליהנות מן הנוף הנשקף מן הגשר.
הגשר מספק מעבר על פני הלגונה באתר שבו פעלה בעבר מעבורת קטנה לשני כלי רכב, שהייתה מסוגלת לפעול רק באור יום ובתנאי מזג אוויר נוחים. הוא נפתח לתנועה בדצמבר 2015. עוברים עליו מדי יום עד 1,000 כלי רכב.
הגשר תוכנן על ידי האדריכל הידוע רפאל ויניולי (Rafael Viñoly). עלות הקמתו הגיעה ל-10 מיליון דולר וכוסתה ברובה על ידי משקיע פרטי.
גסטון גלוק

| --- | --- |
אין תמונה חופשית
 לידה:  19 ביולי 1929 וינה, הרפובליקה האוסטרית הראשונה 
 פטירה:  27 בדצמבר 2023 (בגיל 94) קלגנפורט, אוסטריה 
 מדינה:  אוסטריה 
 בן או בת זוג:  Helga Glock (1958–2011)  Kathrin Glock (יולי 2011–27 בדצמבר 2023) 
 מספר צאצאים:  3 
 פרסים והוקרה:  מפקד מסדר ההצטיינות הלאומי (2014)  Order of Honour (Carinthia) 
 
גסטון הלמוט גלוק (בגרמנית: Gaston Hellmut Glock;‏ 19 ביולי 1929 – 27 בדצמבר 2023) היה מהנדס ואיש עסקים אוסטרי, שייסד את חברת גלוק שמייצרת כלי נשק.
קריירה

גלוק נולד בווינה, אוסטריה בשנת 1929. בנערותו, לקראת סיום מלחמת העולם השנייה, גויס לשירות צבאי בוורמאכט.  לאחר המלחמה סיים לימודי הנדסה, והחל לעבוד בחברה שייצרה מקדחות ידניות. ב-1963 נוסדה חברת 'גלוק' אך למרות ששמה קשור באקדחים, בתחילת דרכה ייצרה החברה מוטות לווילונות. במפעל הועסקו עובדים בעלי ניסיון בייצור פולימרים מתעשיית המצלמות. בשנות ה-70 החלה החברה ליצר סכינים עבור צבא אוסטריה. ב-1980 תוכנן האקדח הראשון, הגלוק 17, שייחודיותו בכך שבייצור גוף הנשק ורבים מחלקיו נעשה שימוש חלוצי בפולימרים פלסטיים. האקדח נוסה לראשונה בצבא האוסטרי ב-1981, והוכנס לשירות תחת השם P80. באפריל 1981 הגיש גלוק בקשה לרישום פטנט.
קריירה > חיים אישיים

גלוק נישא להלגה בשנת 1958, השניים הקימו ביחד את חברת גלוק. בשנת 2011 התגרש הזוג, והלגה הגישה תביעה כנגד גסטון על סכום של 500 מיליון דולר. התביעה נדחתה בשנת 2017.
ביולי 1999 חשד גלוק שצ'ארלס אוורט, אחד מיועציו הפיננסיים הקרובים ביותר, מועל בכספים. טענותיו של גלוק הביאו את  אוורט לשכור רוצח שכיר צרפתי במטרה לרצוח את גלוק באמצעות פטיש גומי בחניון, כך שהרצח יראה כתקרית וכתאונה. גלוק אמנם נפגע בראשו אך הצליח להתגונן, הכה את התוקף באגרופים עד שהתמוטט. אוורט והמתנקש הורשעו בניסיון רצח ונשלחו לכלא.
גלוק נפטר ב-27 בדצמבר 2023 בגיל 94.
הערות שוליים

↑    Rosa Prince, ‏The Glock family feud has its roots in 1960s Austria, The Telegraph, 14 October 2014
↑  Guns, money and misery: billionaire Gaston Glock’s ex-wife sues for $500m, The Guardian, 13 October 2014
↑  Top Gun, Forbes, 31 March 2003
↑  יענקי פרבר, גסטון גלוק, ממציא האקדח הנושא את שמו, מת בגיל 94, באתר בחדרי חרדים, 28 בדצמבר 2023
ערך זה הוא קצרמרבנושא אישים. אתם מוזמנים לתרום לוויקיפדיה ו.
גסטון גורוסאגה

גסטון גורוסאגה (בספרדית: Gastón Guruceaga; נולד ב-15 במרץ 1995 בארטיגס שבאורוגוואי) הוא כדורגלן אורוגוואי המשחק בעמדת השוער בקבוצת טיגרה מליגת המשנה הארגנטינאית.
קריירת מועדונים

ב-16 באוגוסט 2015 ערך גורוסאגה את הופעת הבכורה שלו בפניארול מליגת העל האורוגוואית, כששיחק 90 דקות בניצחון 3-0 על סרו במסגרת המחזור הראשון בליגה. בעונתו הראשונה בקבוצה הבוגרת ערך גורוסאגה 31 הופעות ליגה, וזכה עם קבוצתו באליפות אורוגוואי.
קריירה בינלאומית

גורוסאגה זומן לראשונה לסגל נבחרת אורוגוואי לקראת המשחק נגד נבחרת ונצואלה ב-7 באוקטובר 2016 במסגרת מוקדמות מונדיאל 2018, אך לא שיחק במשחק.
תארים

אליפות אורוגוואי (2): 2015/2016, 2017
דומביה

| --- | --- |
סמל דומביהסמל דומביה

בניין בית הכנסת בדומביה, שהוסב לבית מגורים
 מדינה:  פולין פולין
 פרובינציה:  פולין גדול פולין גדול
 מחוז:  קולו
 שטח:  8.86 קמ"ר
 גובה:  91 מטרים
 אוכלוסייה:  ‏
  ‑ בעיירה:  1,787 (31 במרץ 2021)
 קואורדינטות:  52°5′N 18°49′E﻿ / ﻿52.083°N 18.817°E﻿ / 52.083; 18.817
 אזור זמן:  UTC+1
 http://dabie.nowoczesnagmina.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידומביה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידומביה(למפת פרובינציית פולין גדול רגילה) פוזנן קאליש קונין פילה לודז' פומ. פומרניה המערבית  לוב. קויאוויה-פומרניה שלזיה תחתית אופולהדומביה(למפת פרובינציית פולין גדול מוגדלת) פוזנן קאליש קונין פילה לודז' פומרניה פומרניה המערבית  לובוש קויאוויה-פומרניה שלזיה תחתית אופולהדומביה  he tabBackground:;tabBorder:#aaa;defaultTab:0;
דומביה (בפולנית: Dąbie) היא עיירה במחוז קולו שבפרובינציית פולין גדול בפולין, בה התקיימה עד השואה קהילה יהודית.
תולדות היישוב

דומביה, השוכנת על גדות נהר נר (אנ'), נזכרת לראשונה בשנת 1232. בשנת 1423 הוענקו ליישוב זכויות עיר. במהלך המאה ה-19 התפתחה העיירה, והייתה למרכז לעבודות יד.
יהודי דומביה

בין מלחמות העולם נמנו בדומביה למעלה מ-1,100 יהודים, כשליש מתושביה. בשנים אלה פעלו ביישוב חוגים ציוניים, אגודת ישראל והבונד.
ב-6 בספטמבר 1939 נכבשה העיירה בידי הגרמנים, ואלו הטילו על יהודיה גזירות שונות, ובהן חובת ענידת סרט זרוע. בקיץ 1940 רוכזו יהודי העיירה בגטו, ממנו גורשו בהמשך כ-200 יהודים למחנות עבודה.
ב-14 עד 17 בדצמבר 1941 שולחו כ-1,000 היהודים שנותרו בגטו למחנה ההשמדה חלמנו.
הערות שוליים

↑  Holocaust Historical Society, www.holocausthistoricalsociety.org.uk
| --- | --- |
בקרת זהויות :  NLI: 987007516800805171  VIAF: 239099967   WorldCat (עם VIAF): 239099967
גראמפי קאט

| --- | --- |

 לידה:  4 באפריל 2012 מוריסטאון, ארצות הברית 
 מוות:  14 במאי 2019 (בגיל 7) מוריסטאון, ארצות הברית 
 כינויים:  Grumpy Cat 
 מין:  חתול הבית
 גזע:  מעורב
 זוויג:  נקבה
 בעלים:  טבת'ה בונדסן 
 ידועה בשל:  הופעה בממים ברשת
 תקופת הפעילות:  ? – 14 במאי 2019 
 www.grumpycats.com
 
החתולה טרדר סוס (באנגלית: Tardar Sauce, איות שגוי מכוון של "רוטב טרטר"; ‏4 באפריל 2012 – 14 במאי 2019), המכונה "גראמפי קאט" (באנגלית: Grumpy Cat), הייתה חתולת רשת אמריקאית מפורסמת. היא נודעה בזכות הפרצוף ה"זועף" באופן קבוע שהיה לה כתוצאה מליקוי סגר וגמדות. היא פרצה לתודעה הציבורית כאשר בראיין בונדסן האמריקאי העלה לאתר החברתי Reddit תצלום של החתולה של אחותו ב-22 בספטמבר 2012. ממים ופרודיות שנוצרו מהתצלום על ידי משתמשים באתר הופצו מחוץ לאתר, ו"גראמפי קאט" הפכה למילה נרדפת לאדישות ולאנשים זועפים ברשת. הגולשים הצמידו לתמונה שלה כיתובים ממורמרים והיא הפכה לתופעת אינטרנט.
רקע

טרדר סוס הייתה אחת מארבעה חתלתולים שנולדו לחתולת בית קצרת פרווה טריקולורית. אביה כנראה היה אפור עם פסים לבנים. היא נולדה בביתה של טבת'ה בונסדן במוריסטאון, אריזונה. הבונדסנים אמרו שפניה של טרדר נראו זועמים משום שנולדה עם גן הגמדות. טרדר הייתה בעלת פרווה בצבע קרם, אוזניים חומות-שחורות ועיניים כחולות שמוקפות בכתמים חומים. אף על פי ששני הוריה תוארו כ"חתולי בית קצרי שיער בגודל נורמלי", טרדר הייתה גמדה והיו לה רגליים אחוריות "קצת שונות". גם היא וגם אחיה, פוקי, נולדו עם "פנים שטוחים, עיני בועה וזנב קצר". אף על פי שהייתה לה הופעה "זועפת" ונקראה "חתול זועף", לדברי הבונדסנים, "ברוב הזמן היא רק חתול רגיל".
הצלחה בתקשורת

מאז שפרצה לתודעה הציבורית ב-2012 הופיעה גראמפי קאט פעמים רבות בתקשורת, בדרך כלל מלווה בבעליה טבת'ה בונדסן, אחיה בריאן ולפעמים בתה קריסטל, אשר התראיינו בשמה ודיברו עליה בתוכניות. היא השתתפה בפרסומות לדגני בוקר, מזון החתולים פריסקיס (אנ') ובקפמפיין של דיסנילנד והופיעה בפרסומות של המותג שלה עצמה, גראמפי קאט בע"מ.
גראמפי התארחה בפסטיבל האירועים South by Southwest. מעריציה הגיעו לפסטיבל בטקסס לא במטרה לראות את חידושים האחרונים בתעשיית הקולנוע, המוזיקה והאינטראקטיב, אלא כדי להצטלם עם החתולה. כ-600 מעריצים חיכו שעות בתור כדי להרים, ללטף, לגעת ולהצטלם עם גראמפי. לעומת זאת, בווידקון (אנ') בקליפורניה גראמפי נרדמה וישנה במהלך כל השעתיים שהוקצו ל-meet and greet עם המעריצים.
גראמפי השתתפה בסרט טלוויזיה שנקרא על שמה "Grumpy Cat’s Worst Christmas Ever" ("חג המולד הגרוע ביותר של גראמפי קאט"). את גראמפי קאט דיבבה אוברי פלזה. הסרט לא הצליח במיוחד ברייטינג אבל דובר עליו רבות ברשתות החברתיות.
נכון ל-5 במרץ 2019, היו לגראמפי קאט 8.3 מיליון עוקבים בפייסבוק, 2.4 מיליון עוקבים באינסטגרם ו-1.5 מיליון עוקבים בטוויטר. סרטוני היוטיוב שלה זכו למיליוני צפיות. על פי דיווחים בעולם החתולה שווה כ-100 מיליון דולר. החתולה הרוויחה ב-2014 יותר מאשר כוכבות הוליווד ניקול קידמן, קמרון דיאז, מאט דיימון ואפילו זוכה האוסקר מתיו מקונוהיי. בעליה של החתולה, טבת'ה בונדסן מספרת שכבר ימים בודדים מאז שהתפרסמה החתולה שלה, היא כבר הרשתה לעצמה להתפטר מעבודתה כמלצרית "והטלפון לא הפסיק לצלצל".
מוצרים נלווים

למותג גראמפי קאט בע"מ היו נכון לאוגוסט 2018 שמונה שמות מסחריים למוצרים כמו מכשירי כתיבה וציוד משרדי, קפה ותה, דאורדורנט לחתולים ומזון לחתולים. המוצרים נמכרים בחנות הרשת הרשמית של גראמפי קאט.
גראמפי קאט מופיעה על סחורה מורשית כגון חולצות וספלים, מדבקות, בובות ממולאות ומאז 2013 עד 2019 הופיע כל שנה לוח שנה של גראמפי קאט בהוצאת "קרוניקל בוקס"'.
הספר הרשמי הראשון של גראמפי קאט יצא לאור ב-2013 בהוצאת "קרוניקל בוקס" והספר השני בשם "גראמפי קראט: מדריך לחיים" הגיע למקום השלישי בדירוג ספרי העיון של הניו יורק טיימס ב-2014.
ב-2013 וב-2016 הושקו שני משחק מחשב "גראמפי קאט: לא התרשמתי" ו-"המשחק הגרוע ביותר של גראמפי קאט" בהתאמה וב-2016 יצאה אפליקצית מזג אוויר לאייפון ואנדרוייד בשם "מזג האוויר של גראמפי קאט".
ב-2018 ניצחה גראמפי קאט במשפט נגד חברת משקאות ששיווקה מוצרים עם דמותה ללא אישור ובכך הפרה את זכויות היוצרים של "גראמפי קאט בע"מ" והפיקה רווחים על חשבונה. שמונה מושבעים בבית המשפט הפדרלי בקליפורניה פסקו לה פיצויים בגובה כמה מאות אלפי דולרים.
מותה

גראמפי קאט מתה בגיל שבע בעקבות הסתבכות של דלקת בדרכי השתן ב-14 במאי 2019. היא מתה בביתה, בזרועותיה של טבת'ה בונדסן. משפחתה עדכנה ברשתות החברתיות ב-17 במאי 2019 על מותה וכתבה: "מלבד היותה התינוקת שלנו, וחברת משפחה אהובה, גראמפי קאט עזרה למיליוני אנשים ברחבי העולם לחייך - גם כשהזמנים היו קשים. הרוח שלה תמשיך לחיות באמצעות המעריצים שלה ברחבי העולם".
הערות שוליים

1 2 3 4  ‏15 עובדות על גראמפי קאט (באנגלית)
↑  עידו קינן‏, גראמפי קט: החתולה שזועפת על כל הרשת, באתר וואלה, 18 בדצמבר 2012
1 2  דף ביוגרפיה באתר הרשמי של גראמפי קאט (באנגלית)
↑  Colvin, William (28 בספטמבר 2012). "Internet finds world's grumpiest cat, named Tardar Sauce". {{cite news}}:  (עזרה)
↑  Stern, Joanna (10 במרץ 2013). "Grumpy Cat: The Internet's Favorite Sour Cat Draws Crowds at SXSW". ABC News. {{cite web}}:  (עזרה)
↑  אבי מזרחי, יום רע: צפו בגראמפי קט בדיסנילנד, באתר ynet, 6 בנובמבר 2013
↑  לילה אודינייב, ‏להיט זועף: צפו באנשים מטרידים את גראמפי קאט, באתר ‏מאקו‏, 10 במרץ 2013
1 2 3  Cheer up Grumpy Cat, you've got a £64million fortune באתר Express,‏7 בדצמבר 2014 (באנגלית)
↑  גראמפי קאט קופצת מהמחשב לסרט טלוויזיה, באתר ynet, 3 בנובמבר 2014
↑  Grumpy Cat’s Worst Christmas Ever got terrible ratings, but lots of tweets באתר AV Club, ‏12 במרץ 2014 (באנגלית)
↑  אהוד קינן, גראמפי קאט: החתולה ששווה 100 מיליון, באתר ynet, 8 בדצמבר 2014
↑  רשימת השמות המסחריים של גראמפי קאט בע"מ (באנגלית)
↑  דירוג ספרי עיון, New York Times, 24 באוגוסט 2014 (באנגלית)
↑  Grumpy cat: Unimpressed
↑  Grumpy Cat's Worst Game Ever
↑  אפליקציות מזג האוויר באתר של Weather Creative
↑  יאיר מור, ‏לחתולה הזועפת יש סיבה להיות קצת פחות זעופה, באתר ‏מאקו‏, 25 בינואר 2018
↑  סתיו תמר, כבר לא זועפת: גראמפי קאט, החתולה המפורסמת בעולם מתה בגיל 7, מעריב, 17 במאי 2019
| --- | --- |
בקרת זהויות :  GND: 1060076918  LCCN: n2013036964  VIAF: 304830071   WorldCat (עם VIAF): 304830071
גלריית דגלי ויילס

דגלי ויילס:
דגלים לאומיים

| דגל | תאריך | שימוש | תיאור |
| --- | --- | --- | --- |
|  | 1959 | דגל ויילס, המכונה גם "הדרקון האדום" | דרקון אדום עומד על שדה ירוק על רקע לבן |
נסיך ויילס

| דגל | תאריך | שימוש | תיאור |
| --- | --- | --- | --- |
|  | 1962 - | דגל נסיך ויילס, בו נעשה שימוש בוויילס | דגל הנושא את סמל נסיכות ויילס |
אחרים

| דגל | תאריך | שימוש | תיאור |
| --- | --- | --- | --- |
|  | 1962 - | דגל דוד הקדוש | צלב מוזהב על רקע שחור |
|  |  | דגל כנסיית ויילס | צלב כחול על רקע לבן, עם סמל הכנסייה במרכז |
ראו גם

גלריית דגלי הממלכה המאוחדת
דומא (סרט)

| --- | --- |

 מדינה:  ישראל 
 הקרנת בכורה:  2011 
 משך הקרנה:  55 דק' 
 שפת הסרט:  ערבית 
 סוגה:  סרט תיעודי 
 דף הסרט ב־IMDb
 
דומא (בערבית: دمى، שמשמעותו "בובות"), הוא סרטה התיעודי של הבמאית עביר זייבק חדאד משנת 2011. זהו סרט מסע בעקבותיה של הפגיעה המינית המודחקת בחברה הערבית והסרט התיעודי הראשון שנעשה אי פעם בארץ ובעולם בנושא הפגיעה המינית בנשים ערביות. "סרט פורץ דרך על אלימות מינית וקורא לנשים הערביות שנהפכו לקורבנות האלימות לצאת מתוך האפילה" (ד"ר רעיה מורג "הארץ").
עלילה

עביר, יוצרת הצגת תיאטרון בובות שנושאת את השם 'דומא' ועוסקת בנושא הפגיעה המינית בקרב החברה הערבית בארץ. היא מחליטה לקחת מצלמה ולצאת למסע מצפון הארץ ועד לדרומה לתיעוד סיפוריהן של נשים ערביות נפגעות אלימות מינית, זאת לאחר שהפנימה כי הקהל הדיר את רגליו מההצגה בגלל היות הנושא טעון. ארבע גיבורות מעזות לחשוף את סיפוריהן הכמוסים ואת האלימות המינית שחוו במעגל המוכר של משפחותיהן ומכריהן. כולן מחפשות את הדרך לבטא ולנפץ את מערכות ההשתקה שהופעלו עליהן מצד משפחותיהן והחברה כולה.